OzLabs/hebrew-wiki-articles huggingface dataset:
תרזה ריבק

תרזה ריבק (באנגלית: Theresa Rebeck; נולדה ב-19 בפברואר 1958) היא מחזאית, סופרת, תסריטאית, מפיקה ובמאית קולנוע אמריקאית. עבודותיה מוצגות על במות ברודוויי, אוף ברודוויי, וכן בטלוויזיה ובקולנוע.

== קורות חייה ==
ריבק נולדה ב-19 בפברואר 1958 בקנווד, אוהיו שבארצות הברית. היא למדה לתואר ראשון באוניברסיטת נוטרדאם שבאינדיאנה ולאחר מכן המשיכה ולמדה שלושה תארים באוניברסיטת ברנדייס שבמסצ'וסטס: תואר שני באנגלית, תואר בכתיבת מחזות ודוקטורט במלודרמה ויקטוריאנית. <ref></ref>

במהלך כתיבת עבודת הדוקטורט, ריבק התאהבה בז'אנר המלודרמה שהיא משלבת בחלק מעבודותיה בתיאטרון ושואפת להראות שמלודרמה אינה הגזמה וניתן להשתמש בה גם במחזות ריאליסטים. <ref>Interview Theresa Rebeck, Bomb,New Art Publications</ref>

=== חיים אישיים ===
בנוסף לכתיבה, ריבק היא פרופסור באוניברסיטה של יוסטון- University of Houston, בה היא מלמדת כתיבת מחזות. <ref></ref>

ריבק מתגוררת בשכונת פארק סלופ בברוקלין, ניו יורק ביחד עם בן זוגה, ג'ס לין, ושני ילדיהם, קופר וקליאו. את הספר "Three Girls and their Brother" הקדישה ריבק לשני ילדיה.<ref name=":0"></ref>

== עבודתה ==
בזכות ארבעה ממחזותיה שעלו על במות ברודוויי: "Dead Accounts" (2012) ,"Maurititus" (2007)," seminar" (2011), " Bernhardt/hamlet" (2018), ריבק נחשבת לאישה המחזאית בעלת הכי הרבה מחזות מופקים בברודוויי. מחזות נוספים שלה שהועלו בניו יורק הם"The Scene", The Water's Edge", "Spike Heels", "a Family of Mann", "Loose Knit"" ועוד. בין עבודותיה המוכרות כתסריטאית בטלוויזיה ובקולנוע ניתן למצוא את "NYPD Blue", "Trouble", הסדרה "Smash", והסרט "The 335 " שעתיד לצאת לאקרנים בשנת 2022.

ריבק כתבה ארבעה ספרים- "Free Fire Zone", "Three Girls and their Brother""Twelve Rooms with a View"ו- ." I'm Glad about You"

בנוסף לכתיבה בתיאטרון, טלוויזיה, קולנוע וספרות, ריבק היא גם מפיקת תיאטרון וטלוויזיה ופרופסור לכתיבת מחזות באוניברסיטה של יוסטון.

ריבק היא זוכת פרס ויליאם אינג' לכותבי מחזות לשנת 2003, פרס פן/ לורה פל לתיאטרון לשנת 2010 פרס לילי לנשים בתיאטרון, פרס אדגר ופרס אלכס לשנת 2009. המחזה Omnium Gatherum שכתבה ריבק ביחד עם אלכסנדרה גרסטן וסילרוס היה מועמד לפרס פוליצר לדרמה בשנת 2003.<ref name=":1"></ref>
== רשימת מחזות/ספרים/סרטים ==
=== ספרים ===
* Free Fire Zone- 2007
* Three Girls and their Brother- 2008
* Twelve Rooms with a View- 2010
* I'm Glad about You- 2016<ref name=":1" />

=== מחזות ===

=== פילמוגרפיה ===

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחזאיות אמריקאיות
קטגוריה:מחזאים אמריקאים
קטגוריה:תסריטאיות אמריקאיות
קטגוריה:סופרות אמריקאיות
קטגוריה:סופרים אמריקאים
קטגוריה:מפיקות אמריקאיות
קטגוריה:סגל אוניברסיטת יוסטון
קטגוריה:בוגרות אוניברסיטת נוטרדאם
קטגוריה:בוגרי אוניברסיטת נוטרדאם
קטגוריה:בעלות תואר דוקטור מאוניברסיטת ברנדייס
קטגוריה:בעלי תואר דוקטור מאוניברסיטת ברנדייס
קטגוריה:ניו יורק: אישים
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
הר אוסוגובו

הר אוסוגובו () הוא הר ואתר סקי בין מחוז קיוסטנדיל שבדרום־מזרח בולגריה לבין קוצ'אני שבמקדוניה הצפונית. אורכו של ההר 110 קילומטרים ורוחבו 50 קילומטרים, פסגתו הגבוהה ביותר היא רואן, הממוקמת בדיוק בגבול שבין שתי המדינות בגובה של 2,251 מטרים מעל פני הים.

המדרון התלול ביותר של ההר נמצא בצד הבולגרי. בצידו המקדוני של ההר, כ-10 קילומטרים מהגבול, נמצא מנזר אוסוגובו.

קיימות אגדות רבות בנוגע למקור השם "אוסוגובו", אך המפורסמת ביותר היא זו המספרת על כך כי שמו של המקום ניתן לו על ידי כורים טרנסילבניים סקסונים. על פי אגדה זו, משמעותו המילולית של השם היא "מקום שמיימי", מגרמאנית עתיקה ("אוסו"=אלוהים, "גוב"=מקום).<ref></ref>

על שמו של ההר נקרא מפרץ אוסוגובו, שממוקם באיי שטלנד הדרומיים, אנטארקטיקה.

==קישורים חיצוניים==

== הערות שוליים ==

קטגוריה:בולגריה: הרים
קטגוריה:מקדוניה הצפונית: הרים
שבכה

שבכה עשויה עץ בפתח מבנה ששימש כ[[אורווה, ולנסיה.]]
שׂבכה (נכתב גם סבכה) היא מחיצה, בדרך כלל בצורת רשת, המשמשת לכיסוי פתחים או יצירת חיץ בין חללים, באופן המאפשר מעבר אוויר או נוזלים אך מונע מעבר אדם או בעלי חיים.
== מבנה ==
=== צורה ===
שבכה המונעת מעבר אדם (אך לא ציפורים), ציון [[קבר אברהם, מערת המכפלה]]
לרוב השבכות מבנה מוטות המורכבים בצורת שתי וערב. המוטות עשויים להיות בעלי כל חתך רוחב שהוא - עגול, מלבני, משולש וכיוצ"ב. עם זאת, לעיתים מיוצרות שבכות בצורות אחרות מטעמים של עיצוב.

צפיפות השבכה נגזרת מהשימוש לו היא מיועדת. בשבכות שכל מטרתן מניעת מעבר אדם, למשל, מספיקים מרווחים מזעריים של 10 ס"מ על מנת למנוע מעבר הראש. שבכות המיועדות לחסום את שדה הראייה, יהיו המרווחים קטנים ביותר.
==== סורגים ====
סורגים הם סוג של שבכה, העשויה מוטות מקבילים בלבד ללא מוטות המקשרים ביניהם (או עם מוטות מעטים).

=== חומרים ===
שבכות עשויות ממגוון רחב של חומרים. החומרים העיקריים ששמשו לייצור שבכות בעבר היו עץ וברזל. כיום ניתן למצוא גם שבכות בנויות כחלק ממבנה, ושבכות העשויות ממגוון רחב מאוד של חומרים - מתכות, חומרים פלסטיים, פיברגלס ועוד.

== שימושים ==
שבכה דקורטיבית מיציקת ברזל, כנראה על פתח אוורור
* כיסוי של פתחים ברצפה, למשל פתחי ניקוז, באופן המאפשר דריכה על כיסוי הפתח, אך מונע נפילה לתוכו וכן כניסת עצמים גדולים כגון אבנים או ענפי עצים.
* קיר או דלת במבנה המאפשרים אוורור ומעבר אור קבוע (למשל בחדר מדרגות או חדר אשפה)
* חסימה של חלונות נגד מעבר אדם או בעלי חיים, תוך המשך מעבר אור, אוויר ואפשרות תצפית דרך הפתחים.
* חציצה בין אנשים המאפשרת שיחה חופשית משני הצדדים (למשל תא וידוי)
* חסימה דקורטיבית או פונקציונלית של פתחים (למשל יציאות מתעלות מיזוג אוויר)
* השימוש בסורגים נפוץ מאוד בחלונות, למניעת פריצה מחד, ונפילה מגובה מאידך.
* שימוש נפוץ נוסף בסורגים הוא לבניית כלוב או לסגירת כלוב בנוי (למשל בגן חיות).
== סכנות ==
סגירת פתחים על ידי שבכות חזקות עלולה להוביל למצבים לא רצויים ואף קטלניים. תאונה "קלה" יחסית מתרחשת כאשר אדם משחיל את ראשו דרך פתח שבכה אך לא מצליח לחלצו לאחור. תאונות קשות בהרבה עלולות להתרחש כאשר רוב הפתחים במבנה מוגנים נגד פריצה באמצעות סורגים, ושריפה חוסמת את המעבר אל הפתח הראשי של המבנה - במקרים רבים שכאלה נלכדו אנשים בתוך מבנים בוערים ונספו.
== ראו גם ==
* כיזאן
* משרביה

== קישורים חיצוניים ==

* 

==הערות שוליים==

קטגוריה:אלמנטים אדריכליים
קטגוריה:אבטחה
טרינידד סאוור

טרינידד סאוור (באנגלית: Trinidad Sour) הוא קוקטייל, המוכר רשמית על ידי איגוד הברמנים הבינלאומי. הקוקטייל מורכב מ-45 מ"ל אנגוסטורה ביטרס, 30 מ"ל רוזטה, 22.5 מ"ל מיץ לימון ו-15 מ"ל ויסקי שיפון.

השם קרוי על שם האי טרינדד בטרינידד וטובגו, בו מיוצר הרכיב הבסיסי של המשקה, אנגוסטורה ביטרס. זהו קוקטייל סאוור כמו שאפשר להבין משמו, בו רוזטה משמש בתפקיד ממתיק.

==היסטוריה==
הקוקטייל המוצא על ידי הברמן ג'וזפה גונזלס (Giuseppe Gonzalez) בברוקלין ב-2009. המתכון היה וואריצה של קוקטייל אחר בשם Trinidad Especial, שהוצג שנה לפני כן על ידי ולנטינו בולונז (Valentino Bolognese) לצורך תחרות. המתכון של בלונז נבדל מזה של גונזלס בכך שהוא השתמש בליים במקום לימון ובפיסקו במקום ויסקי.

הקוקטיילים של בלונז וגונזלס היו מיוחדים בכך שהשתמשו באנגוסטורה ביטרס כרכיב מרכזי, בזמן שלרוב ביטרס משמש בקוקטיילים כמין "תבלין". הדבר הלא שגרתי משך את תשומת ליבו של הברמן המפורסם ג'ון גרסטן (John Gertsen) שתרם להפצת הקוקטייל המודרני במהירה.

==קישורים חיצוניים==
* [https://iba-world.com/new-era-drinks/trinidad-sour/ טרינידד סאוור], באתר איגוד הברמנים הבינלאומי
*בר שירה, [https://www.rex.co.il/trinidad-sour-recipe/ כך מכינים טרינדד סאוור על וויסקי ואנגוסטורה בקלי קלות], באתר רקס, 27 בדצמבר 2020

==הערות שוליים==

קטגוריה:קוקטיילים
אי הדנובה

קופה קגרנה עם מגדלור וגשר פונטון
חלק מחוף נודיסטים
אי הדנובה (בגרמנית: Donauinsel) הוא אי ארוך וצר במרכז וינה, בירת אוסטריה, השוכן בין הדנובה ובין הערוץ שנחפר במקביל ומכונה "דנובה החדשה". האי הוא באורך 21.1 קילומטרים וברוחב 70 עד 210 מטרים.<ref name="floodcontrolfigure">[https://www.wien.gv.at/umwelt/gewaesser/pdf/donau-hochwasserschutz-2017.pdf Flood control on the Danube – Facts and figures]</ref>

== מקום בילוי ופסטיבל ==
רוב המבקרים מכירים את האי כאזור בילוי עם ברים, מסעדות ומועדוני לילה. יש בו גם הזדמנויות ספורטיביות מגלגיליות, רכיבה על אופניים ושחייה ועד לשייט בקאנו. יש חוף אחד, שכונה "הקופה קגרנה" כרמז הומוריסטי לקופקבנה של ריו דה ז'ניירו – "קגרן" הוא החלק של רובע ה-22 בווינה ליד אותו חוף. בחלקים הדרומיים והצפוניים של האי ישנם חופי נודיסטים נרחבים.

פסטיבל אי הדנובה הוא פסטיבל שנתי בינלאומי באוויר הפתוח, והאירוע הגדול ביותר מסוג זה באירופה, עם למעלה מ -3 מיליון מבקרים. הפסטיבל מתקיים בסוף יוני (שישי עד ראשון) – ב-2008 (5–7 בספטמבר) לא התקיים, משום שאוסטריה ושווייץ הארחו את אליפות אירופה בכדורגל. ב-23 בספטמבר 2008, מדונה נתנה שם את הקונצרט הראשון שלה באוסטריה מול 57,000 צופים.<ref></ref>

== הגנה מפני שיטפונות ==
המטרה העיקרית של האי היא להיות חלק ממערכת ההגנה מתוחכמת של וינה מפני שיטפונות. כאשר נהר הדנובה חצה את העיר (לפני הרחבות עיקריות: עבר בקרבת מקום), הנושא היה דאגה מתמדת במשך מאות שנים.

== קישורים חיצוניים ==

* מפת וינה המציגה את האי הדנובה: 2008, דף אינטרנט: [https://web.archive.org/web/20090305232202/http://www.mapaustria.co.uk/i/vienna.gif MapAustria-Vienna] 
* [http://www.aboutvienna.org/parks/donauinsel.php מפת תיירות וינה] אינטראקטיבית פשוטה המקושרת לתיאורים קצרים באנגלית של האי הדנובה ונקודות תיירות אחרות בווינה.
* מפה טובה יותר [https://web.archive.org/web/20120708071310/http://www.wien.gv.at/umwelt/wasserbau/donauinsel/inselinfo/plan.html של האי], מאת השופט בווינה; הוא מורכב משמונה קובצי GIF, כ-100 אלף כל אחד.

==הערות שוליים==

קטגוריה:דנובה: איים
עמרו בן עות'מאן

עמרו בן עות'מאן בן עפאן (בערבית: عمرو بن عثمان بن عفان) היה אחד התאבעון, ואחד מבניו של עות'מאן בן עפאן<ref></ref>.

== משפחה ==
עמרו היה בנם של עות'מאן בן עפאן ושל אום עמרו בנת ג'ונדב. אחיו היו סעיד, אבאן, ועבדאללה. רעייתו הייתה רמלה בנת מועאויה. מנישואיו של עמרו לרמלה בנת מועאוויה, נולדו עות'מאן וח'אלד. לח'אלד נולד ילדים, בעוד שעות'מאן אל-אכּבּר נפטר בלי להביא ילדים לעולם. עבדאללה נולד מאישה אחרת, שמה היה חפסה בנת עבדאללה בן עמר בן אל-ח'טאב. כמו כן, היו לו ילדים נוספים מנשים אחרות, ושמות ילדיו האחרים היו עות'מאן אל-אסע'ר, עמר, אל-מע'ירה, אבו בכר, עבדאללה אל-אסע'ר, עאישה, ואום סעיד<ref></ref>.

== ראו גם ==
* צחאבה

== הערות שוליים ==

קטגוריה:מוסלמים
דינמו-יוניור סנקט פטרבורג (הוקי קרח לנוער)

מועדון ההוקי קרח לנוער "דינמו-יוניור סנקט פטרבורג" (ברוסית: Молодёжный хоккейный клуб «Дина́мо-Юниор Санкт-Петербург») הוא קבוצת הוקי קרח לנוער מהעיר סנקט פטרבורג, המשחקת בליגת MNHL, השנייה בחשיבותה בענף ההוקי קרח לנוער, אחרי MHL. מהווה חלק ממועדון דינמו סנקט פטרבורג.

== היסטוריה ==
המועדון הוקם בסתיו 2018, כקבוצת מילואים של מועדון ההוקי קרח לנוער "דינמו סנקט פטרבורג". בעונת 2018/2019 היא התחילה באליפות סנקט פטרבורג בהוקי קרח. קיריל אלכסייב מונה למאמן ראשי.<ref>[https://vk.com/wall-172833390_2 В добрый путь, «Динамо-Юниор»!]</ref> בסוף העונה הקבוצה זכתה במדליית ארד באליפות העיר.<ref></ref> בפגרה לקראת העונה הבאה, הקבוצה השתתפה לראשונה בטורניר לזכר ביסטרוב, שם סיימה במקום הרביעי.<ref></ref>

ב-28 באוגוסט 2019 נכללה הקבוצה בליגת NMHL<ref></ref> וב-16 בספטמבר, במשחק האליפות הראשון שלה, הקבוצה גברה על מועדון קריסטל מסראטוב בתוצאה 5:0.<ref></ref> באליפות 2019/2020, הקבוצה זכתה באליפות מבלי שהשתתפה בפלייאוף בשל ביטול משחקי הפלייאוף על רקע מגפת הקורונה,<ref></ref> זאת לאחר שסיימה במקום הראשון בעונה הסדירה.

ב-6 ביולי 2020 מונה איגור דורופייב למאמן הראשי החדש של הקבוצה,<ref>[https://vk.com/wall-172833390_663 ИГОРЬ ДОРОФЕЕВ - НОВЫЙ ГЛАВНЫЙ ТРЕНЕР "ДИНАМО-ЮНИОР"]</ref> לקראת עונת 2020/2021. עם זאת, בפתיחת העונה המועדון התחיל עם מאמן ראשי אחר, ויקטור בליאקוב.<ref>[https://vk.com/wall-172833390_755 НОВЫЙ ГЛАВНЫЙ ТРЕНЕР - ВИКТОР БЕЛЯКОВ]</ref>

בעונת 2021/2022 העפילה לחצי גמר פלייאוף ליגת NMHL להתמודדות מול ריאזאן VDV.

== הישגים לפי עונה ==
{| class="wikitable"
|- bgcolor="#dddddd"
!עונה
!ליגה
!תוצאה
!הערות
|- align="center"
| 2018/19
| אליפות סנקט פטרבורג
| 3
|
|- align="center"
| 2019/20
|rowspan="3"|NMHL
| 1
| לא נערך פלייאוף עקב מגפת הקורונה. הוכתרה כאלופה
|- align="center"
| 2020/21
| 2
| הפסידה בגמר ללוקו ירוסלבל
|- align="center"
| 2021/22
| 11
| הפסידה בחצי הגמר לריאזאן VDV
|}

== תארים ==
אליפות NMHL
* קובץ:Gold_medal_icon.svg זכייה (1): 2019/2020
* קובץ:Silver_medal_icon.svg סגנות (1): 2020/2021
אליפות סנקט פטרבורג
* קובץ:Bronze_medal_icon.svg מקום שלישי (1): 2019/2020

== קישורים חיצוניים ==
* 
* 
* [https://nmhl.fhr.ru/teams/497306/ דינמו-יוניור], באתר ליגת NMHL
* [https://shorspb.ru/ דינמו-יוניור], באתר בתי הספר לספורט של סנקט פטרבורג

== הערות שוליים ==

קטגוריה:סנקט פטרבורג: מועדוני ספורט
קטגוריה:קבוצות הוקי קרח רוסיות
קטגוריה:דינמו סנקט פטרבורג
גביע העולם למועדוני נוער בהוקי קרח

גביע העולם למועדוני נוער בהוקי קרח (באנגלית: Junior Club World Cup) הוא<ref></ref> טורניר הוקי קרח, הנערך מאז 2011<ref></ref>. מאז 2012 נערך בחסות IIHF<ref></ref>. כל משחקי הגמר נערכו ברוסיה.
== תוצאות ==
=== משחקי גמר ===
{| class="wikitable" style="font-size:90%; width: 100%; text-align: center;"
! rowspan="2" width="5%" |שנה
! rowspan="2" width="17%" | עיר מארחת
! colspan="3" | משחק הגמר
! colspan="3" | משחק על המקום השלישי
|-
! width="15%" | אלופה
! width="7%" | תוצאה
! width="15%" | סגנית
! width="15%" | מקום שלישי
! width="7%" | תוצאה
! width="15%" | מקום רביע
|-
| 2011
| אומסק
| הצבא האדום
| <big>7:2</big>
| אנרגיה
| colspan="3" | לא נערך
|-
| 2012
| אומסק
| סודברי וולבס
| <big>2:0</big>
| ווטרלו בלאק הוקס
| לינקופינג
| <big>1: 0</big> בהארכה
| דינמו-שיניק
|-
| 2013
| אומסק
| נצי אומסק
| <big>2:0</big>
| ה.פ.ק.
| דובוק פייטינג סיינטס
| <big>4:1</big>
| דינמו-שיניק
|-
| 2014
| אופה
| ספרטק
| <big>2:1</big> בהארכה
| טולפר
| מאסקס סו-סיטי
| <big>4:3</big> בהארכה
| דינמו-שיניק
|-
| 2015
| מחוז סברדלובסק
| Djurgården
| <big>2:1</big>
| צ'ייקה
| שיקגו סטילס
| <big>3:2</big>
| אבטו
|-
| 2016
|
| לוקו
| <big>5:1</big>
| ריאקטור
| נמרי השלג נור-סולטן
| <big>2:1</big>
| יוקריט
|-
| 2017
| מחוז סברדלובסק
| הצבא האדום
| <big>4:3</big>
| MODO
| Ocelarzhi
| <big>6:4</big>
| נמרי השלג נור-סולטן
|-
| 2018
| סוצ'י
| לוקו
| <big>3:2</big>
| XB71
| דובי אוטווה
| <big>2:1</big> בהארכה
| רד בול
|-
| 2019
| סוצ'י
| לוקו
| <big>3:0</big>
| נבחרת הנוער של אלברטה
| קרפיאט
| <big>7:4</big>
| רד בול
|-
| 2020
| align-center colspan="7" | בוטל בעקבות מגפת הקורונה<ref></ref>
|}

===מדליות לפי מדינה===
{| class="wikitable sortable"
|-
!מדינה
!קובץ:Gold medal icon.svg
!קובץ:Silver medal icon.svg
!קובץ:Bronze medal icon.svg
|-
|
|7
|3
|0
|-
|
|1
|2
|1
|-
|
|1
|1
|1
|-
|
|0
|1
|3
|-
|
|0
|1
|1
|-
|
|0
|1
|1
|-
|
|0
|0
|1
|}
== קישורים חיצוניים ==
* 
== הערות שוליים ==

קטגוריה:תחרויות הוקי קרח באירופה
קטגוריה:תחרויות הוקי קרח ברוסיה
מיקרוליטיאזיס אלבאולרי ריאתי

מיקרוליטיאזיס אלבאולרי ריאתי (באנגלית: Pulmonary alveolar microlithiasis או בקיצור: PAM) היא מחלה תורשתית נדירה, הקשורה לוויסות לקוי של משק הזרחן בריאות וקשורה להיווצרות אבנים קטנות העשויות מזרחן וסידן באופן מפשוט בריאות. מוטציות שונות בגן SLC34A2 גורמות לפגיעה במשאבה התאית Npt2b המווסתת מעבר של זרחן ונתרן בתאים פנאומוציטים מסוג 2, כמו גם בבלוטות החלב, ובמידה פחותה במעי, בכליות, בעור, בערמונית ובאשכים<ref name="Huqun 2007"></ref><ref name="Corut 2006"></ref>. מאז שתוארה המחלה לראשונה בשנת 1918, הופיעו עד כה בספרות למעלה מ-1000 מקרים של המחלה. המחלה נמצאה בשכיחות גבוהה יותר בעיקר בטורקיה, יפן, הודו ואיטליה. אין הבדל בשכיחות המחלה בין גברים ונשים, והיא נמצאה כקשורה לנישואי תערובת במשפחה<ref name = eurrespir>[https://pubmed.ncbi.nlm.nih.gov/33246992/. Pulmonary alveolar microlithiasis, Eur Respir Rev . 2020 Nov 27;29(158):200024]</ref>.

החולים לרוב ללא תסמינים עד העשור השלישי או הרביעי לחייהם וברוב המקרים, המחלה מתגלה כממצא מקרי בצילום חזה שגרתי. התסמינים השכיחים ביותר כוללים קוצר נשימה, שיעול יבש, כאב בחזה ושיעול דמי<ref name="Mariotta 2004"></ref><ref name="Castellana 2003"></ref><ref name="Tachibana 2009"></ref><ref name="Lauta 2003"></ref><ref name="Korn 1992"></ref>. מתיחות ככל שהמחלה מתקדמת, לרוב בגיל העמידה, האבנים הקטנות הולכות ומצטברות בריאות וצילום החזה נראה צפוף יותר ויותר, רמת החמצן בדם יורדת, עולה הסיכון לדלקת ריאות ופיברוזיס ריאתי, מתפתח יתר לחץ דם ריאתי וכשל נשימתי. המהלך הקליני של המחלה משתנה מאוד מאדם לאדם, כאשר חלק מהחולים נותרים ללא תסמינים במשך עשרות שנים, ואחרים סובלים מתסמינים שהולכים ומתגברים במהירות רבה. אין טיפול יעיל למחלה, למעט השתלת ריאה והמנגנונים המדויקים של היווצרות אבן, דלקת ורקמה צלקתית במחלה אינם ידועים. מחקרים שבוצעו עד כה על מספר תרופות לטיפול במחלה טרם הוכיחו את יעילותן<ref name="medlineplus">https://medlineplus.gov/genetics/condition/pulmonary-alveolar-microlithiasis/#resources</ref><ref name = eurrespir></ref>.

== קישורים חיצוניים ==

* [https://www.medico.co.il/guides/pulmonary-alveolar-microlithiasis-pam/ מיקרוליטיאזיס אלבאולרי ריאתי], באתר Medico

==הערות שוליים==

קטגוריה:מחלות לב ריאתיות ומחלות של מחזור הדם הריאתי
Hold Me While You Wait

Hold Me While You Wait (בעברית: החזיקי אותי בזמן שאת מחכה) הוא סינגל שהוקלט על ידי הזמר הסקוטי לואיס קפלדי. השיר יצא לאור ב-3 במאי 2019 על ידי חברות התקליטים "ורטיגו רוקדס" ויוניברסל מיוזיק גרופ. השיר יצא כרצועה השלישית מאלבומו Divinely Uninspired to a Hellish Extent.

== רשימת השמעה ==
<ref></ref>

== ביקורות ==
במערכת האתר איידולייטור קראו לשיר "עוד שיר מוצץ רגשות שמתאר סיום כאוב של מערכת יחסים", כשהם מוסיפים כי השיר "מדכא באופן מדהים".<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת יוניברסל מיוזיק גרופ
קטגוריה:שירי לואיס קפלדי
קטגוריה:שירים שנכתבו על ידי לואיס קפלדי
מכוניות עידן פליז

[[ABC (מכונית), שנת 1905 - מכונית פליז]]
[[פורד מודל F, שנת 1906 - מכונית פליז]]
[[אלפא 12 HP, שנת 1910 - מכונית פליז]]
[[לנצ'יה גאמא 20HP, שנת 1910 - מכונית פליז]]
מכוניות עידן פְּלִיז (באנגלית: Brass Era car) היה מונח אמריקאי להגדרה של תקופה מוקדמת של ייצור הרכב, על שם שימוש נרחב באבזרי הפליז הבולטים ששימשו בתקופה זו לחלקים כמו אורות ורדיאטורים, בדרך כלל בין השנים 1905–1914 ותחילת מלחמת העולם הראשונה

פליז היא סגסוגת המורכבת מהיסודות נחושת ואבץ.

==היסטוריה==
במקומות אחרים בעולם, תקופה זו תיחשב על ידי חובבי מכוניות עתיקות כמורכבות מהתקופות הוותיקות ("Veteran Era" לפני 1904), ותקופות אדוארדיאניות, אם כי מונחים אלה ממש אינם משמעותיים מחוץ לאימפריה הבריטית לשעבר.

כלי רכב אלה נקראו לעיתים קרובות כירכרות ללא סוסים.

מועדון הכרכרות חסר הסוסים באמריקה (HCCA) מגדיר עידן זה של כלי רכב חלוצי מנוע גז, מנוע קיטור ומנוע חשמלי שנבנה או יוצר לפני ינואר 1916.

מערכת זו הגדירה מכוניות עם מנועים קדמיים, עם הנעה אחורית, עם מנועים בעירה פנימית עם תיבת הילוכים. בתחילה הייתה הכרכרה המונעת על גלגלים (הדומה למרכב הסוסים של לפני 1900) בשיא פריחתה, עם למעלה מ־75 יצרנים, אך הם ננטשו בהדרגה, לטובת המסלולים המתקדמים יותר, כלי רכב סגורים יותר כולל דגם הרכב הראשון ששווק באופן המוני, פורד מודל T מתוצרת פורד.

בחלקה המוקדם של תקופה זו, התקדם פיתוח מכוניות הקיטור, מה שהפך את מכוניות הקיטור לכלי רכב המהירים ביותר בימיהם. גם מכוניות חשמליות החזיקו בנתח שוק לאורך כל התקופה.

==טכנולוגיה==
הפיתוח של טכנולוגיית הרכב היה מהיר, בין היתר בגלל מאות יצרניות קטנות שהתחרו להשיג את תשומת הלב בעולם. התפתחויות עיקריות כללו את מערכת ההצתה החשמלית (באמצעות מנוע דינמי על דגם ארנולד בשנת 1898, אף שרוברט בוש , בשנת 1903, נוטה לקבל את הקרדיט), מתלים עצמאיים (שהוגשו למעשה על ידי בולי בשנת 1873), וארבעה בלמים שהותקנו לבלום הגלגלים (על ידי חברת ארול-ג'ונסטון מסקוטלנד בשנת 1909). קפיצי עלים היו בשימוש נרחב במתלים, אם כי מערכות רבות אחרות עדיין היו בשימוש.

הילוכים ובקרות מצערת אומצו באופן נרחב, מה שמאפשר מגוון מהירויות שיוט, אם כי בדרך כלל לרכבים עדיין היו הגדרות מהירות נפרדות, ולא המערכת המשתנה לאין ערוך המוכרת במכוניות של תקופות מאוחרות יותר.

זכוכית בטיחות ביצעה את הופעת הבכורה שלה, עליה נרשם פטנט על ידי ג'ון ווד באנגליה בשנת 1905, אך תהפוך לציוד סטנדרטי רק בשנת 1926 בפיתוחו של דגם ריקנבקר .

פלדת זווית השתלטה על עץ משוריין כחומר המסגרת הנבחר, ובשנת 1912, "Hupp Motor Car Company" היה חלוץ השימוש בגופי פלדה, ויצרנית הרכב דודג' שהצטרפה בשנת 1914.

==ראו גם==
* פליז

==קישורים חיצוניים==
* [https://www.pinterest.com/owlhouse/brass-era-cars/ מיטב 280 דגמי "מכוניות עידן פליז"] (אוסף Collection by Mark Jennings)
* [https://www.stahlsauto.com/automobiles_category/brass-era/ מכוניות עידן פליז] (stahlsauto.com/automobiles category/brass-era)
* 

==הערות שוליים==

קטגוריה:מכוניות לפי סיווג
קרצינומה של תאי הכליה

קרצינומה של תאי הכליה (באנגלית: Renal cell carcinoma או בקיצור: RCC) הוא סוג סרטן הכליה הנפוץ ביותר, שמקורו באבובית המקורבת, חלק ממערכת הצינורות הקטנים בנפרון, היחידה הקטנה המרכיבה את הכליה. קרצינומה של תאי הכליה אחראית לכ-90-95% ממקרי סרטן הכליה<ref name=MSR></ref> ונפוצה בעיקר בגברים (ביחס של 1:1.5) ובעיקר בין העשור השישי לשביעי לחיים<ref></ref>. כיוון שלעיתים קרובות לוקח זמן רב במחלה עד להופעת התסמינים, שיעור גבוה יחסית של אנשים הסובלים מסוג גידול זה לרוב מגלים אותו כשהוא כבר בשלב מתקדם יחסית<ref name="path"></ref>. התסמינים הראושנים של המחלה כוללים לרוב דם בשתן (מופיע אצל 40% מהאנשים כתסמין הראשון למחלה), כאבים באגן (40%), מסה בבטן או באגן (25%), ירידה במשקל (33%), חום (20%), יתר לחץ דם (20%), הזעות לילה והרגשה כללית לא טובה<ref name="MSR" />. כאשר הגידול שולח גרורות הן מתפשטות לרוב לבלוטות הלימפה, לריאות, לכבד, לבלוטת יותרת הכליה, למוח או לעצמות<ref name = "MM">[https://www.merckmanuals.com/professional/genitourinary-disorders/genitourinary-cancer/renal-cell-carcinoma Master, VA (November 2013). "Renal Cell Carcinoma". Merck Manual Professional. Merck Sharp & Dohme Corp. Archived from the original on 7 March 2014. Retrieved 7 March 2014.]</ref>.

הטיפול הראשוני במחלה הוא לרוב הסרה חלקית או מלאה של הכליות עם הגידול, בעיקר בשלבים המוקדמים של המחלה<ref name="r"></ref>. בשלבים הראשונים של המחלה, כאשר הגידול טרם שלח גורות לאזורים אחרים בגוף או בכליה, שיעור השרידות של המחלה לחמש שנים הוא 65-90%, אך הוא יורד דרמטית אם הגידול התפשט<ref></ref>. בשנים האחרונות, כניסתם של הטיפולים האימונותרפים והטיפולים הממוקדים, תוצאות ההישרדות של חולי קרצינומה של תאי הכליה עם גרורות השתפרו משמעותית<ref name=singer></ref><ref name=":0"></ref>. קרצינומה של תאי הכליה קשורה גם למספר תסמונות פארא-נאופלסטית שנגרמות מההורמונים המיוצרים על ידי הגידול או עקב תקפית מערכת החיסון של הגוף את הגידול ונמצאות בכ-20% מהמטופלים עם המחלה. תסמונות אלו משפיעות לרוב על רקמות אליהן לא חדר הגידול עצמו<ref name="MSR" />. התסמונות הפארא-נאופלסטית הנפוצות ביותר שנצפו בקרב מטופלים עם קרצינומה של תאי הכליה כוללות רמות סידן גבוהות בדם, ספירת תאי דם אדומים גבוהה, ספירת טסיות דם גבוהה ועמילואידוזיס משני<ref name="MM" />.

גורמי הסיכון העיקריים לקרצינומה של תאי כליה הקשורים לאורח החיים כוללים על פי ההערכות עישון, השמנת יתר ויתר לחץ דם. מוערך כי גורמי סיכון אלו מהווים עד 50% מהמקרים<ref></ref>. חשיפה תעסוקתית לכימיקלים מסוימים כמו אסבסט, קדמיום, עופרת, ממסים כלוריים, פטרוכימיים ו-PAH (פחמימנים ארומטיים פולי-מחזוריים) נבדקה על ידי מספר מחקרים עם תוצאות לא חד משמעיות<ref name="Ljungberg et al 2011"></ref><ref></ref><ref></ref>. גורם סיכון נוסף החשוד כמעלה את הסיכון למחלה כולל שימוש ארוך טווח בנוגדי דלקת שאינם סטרואידים (NSAIDS)<ref></ref>. בנוסף, מחקרים מצאו כי נשים שעברו כריתת רחם נמצאות בסיכון כפול לפתח מחלה זו בהשוואה לאלו שלא עברו וכי צריכת אלכוהול בינונית בעלת השפעה מגנה מפני המחלה <ref></ref> <ref></ref>.

==קישורים חיצוניים==

* 

==הערות שוליים==

קטגוריה:גידולים ממאירים במערכת השתן
קטגוריה:סרטן הכליה
נצי אומסק

נצי אומסק (ברוסית: О́мские Я́стребы) הוא מועדון הוקי קרח לנוער מהעיר אומסק, שזכה פעמיים בגביע חרלמוב, המועדון זכה גם בטורניר הבינלאומי "Hockey night in Boston" וזכה בגביע העולם למועדוני נוער בהוקי קרח.

== היסטוריה ==
המועדון הוקם על בסיס מועדון המילואים אוונגרד-2 אומסק, כקבוצה בת של מועדון אוונגרד אומסק. מאז 2009 משחק באליפות ליגת ההוקי לנוער. מועדון המילואים אוונגרד-2, הוקם בשנת 1993 ונודע בשם "אוונגרד-2 (1993/94, 1994/95, 2007/2008, 2008/2009), "אוונגרד-VDV" (1995/1996 - 2002/2003) ו"נצי אומסק" (2003/2004 - 2006/2007)<ref name="A">Хоккейный клуб «Авангард». 60 хоккейных лет. Справочник. Омск, 2010</ref>.

== תארים ==
; Hockey night in Boston
* קובץ:Gold_medal_icon.svg זכייה (1): 2012
; גביע העולם למועדוני נוער בהוקי קרח
* קובץ:Gold_medal_icon.svg זכייה (1): 2013
; גביע חרלמוב 
* קובץ:Gold_medal_icon.svg זכייה (1): 2012, 2013
; גביע הפתיחה
* קובץ:Gold_medal_icon.svg זכייה (1): 2012

==הערות שוליים==

קטגוריה:קבוצות הוקי קרח רוסיות
קטגוריה:קבוצות MHL
קטגוריה:אומסק: ספורט
קרצינומה הפטוסלולרית

קרצינומה הפטוסלולרית (באנגלית: Hepatocellular carcinoma או בקיצור: HCC) היא הסוג השכיח ביותר של סרטן כבד ראשוני במבוגרים, וגורם המוות השכיח ביותר בקרב אנשים עם שחמת הכבד<ref></ref>. סוג גידול זה מתפתח במצבים הכוללים דלקת כרונית בכבד, והוא קשור באופן הדוק לצהבת כרונית נגיפית (עקב הפטיטיס B או הפטיטיס C) או חשיפה לרעלים כגון אלכוהול, אפלטוקסין או אלקלואידים פירוליזידינים. מחלות מסוימות, כמו המוכרומטוזיס וחוסר באלפא 1 אנטיטריפסין, מעלות באופן ניכר את הסיכון לפתח גידול זה. תסמונת מטבולית ומחלת הכבד השומני שאינה נובעת מצריכת אלכוהול מוכרים יותר ויותר גם כן כגורמי סיכון לגידול זה<ref name=":1"></ref>.

רוב מקרי הקרצינומה ההפטוסלולרית מופיעים אצל אנשים שכבר יש להם סימנים ותסמינים של מחלת כבד כרונית. גידול זה עשוי להציג החמרה של הסימפטומים או ללא תסמינים בזמן גילוי הסרטן. קרצינומה הפטוסלולרית עשויה להופיע עם תסמינים לא ספציפיים כמו כאבי בטן, בחילות, הקאות או תחושת עייפות. תסמינים הקשורים יותר למחלת כבד כוללים צהבת, מיימת, חבורות קלות כתוצאה מהפרעות בקרישת הדם, חוסר תיאבון וירידה לא מכוונת במשקל<ref name=":6"></ref>. הרוב המכריע של HCC מופיע באסיה ובאפריקה שמדרום לסהרה, במדינות בהן וירוס ההפטיטיס B הוא אנדמי ורבים נגועים מלידה. שכיחות הקרצינומה ההפטוסלולרית בארצות הברית ובמדינות מתפתחות אחרות עולה בשנים האחרונות עקב עלייה בזיהומים של נגיף ההפטיטיס C<ref name=":1" />.

קרצינומה הפטוצלולרית, כמו כל סוג סרטן אחר, מתפתחת עקב שינויים ומוטציות אפיגנטיות המשפיעים על התא להתחלק בקצב גבוה יותר או לגרום לתא להימנע מאפופטוזה (הרס התא עצמו כמנגנון הגנה)<ref name="pmid24473361"></ref>. זיהומים כרוניים של הפטיטיס B או C יכולים לסייע להתפתחות קרצינומה הפטוסלולרית עקב הפעלה חוזרת של מערכת החיסון של הגוף כנגד תאי הכבד<ref></ref>. תאי דלקת שהופעלו על ידי מערכת החיסון משחררים חומרים המכונים רדיקלים חופשיים, אשר עלולים לגרום לנזק ל-DNA של התא ולהוביל למוטציות גנטיות מסרטנות<ref name="pmid24877058"></ref>. כמו בכל סרטן, הטיפול והפרוגנוזה של HCC משתנים בהתאם להיסטולוגיה של הגידול, הגודל, עד כמה התפשט הסרטן ובריאותו הכללית של המטופל. ההשירדות בסוג סרטן זה אינה טובה כיוון שרק 10-20% מקהרצינומות ההפטוסלולריות ניתנות להסרה בעזרת ניתוח. אם לא ניתן להסיר את הגידול לחלוטין, הגידול לרוב קטלני תוך 3 עד 6 חודשים<ref>[https://www.nlm.nih.gov/medlineplus/ency/article/000280.htm Hepatocellular carcinoma] MedlinePlus, Medical Encyclopedia</ref>.

== קישורים חיצוניים ==

* [https://www.tasmc.org.il/Articles/surgery/Pages/HCC-treatment.aspx קרצינומה הפטו-צלולרית- (HCC)], באתר המרכז הרפואי תל אביב ע"ש סוראסקי

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גידולים ממאירים באיברי העיכול
קטגוריה:מחלות כבד
וילמוש לייפציגר

וילמוש לייפציגר (בהונגרית: Leipziger Vilmos; ורוצלב, 18 ביוני 1840 – בודפשט, 24 בינואר 1913)<ref></ref> היה תעשיין יהודי-הונגרי בעל מזקקה תעשייתית.

== ביוגרפיה ==
וילמוש לייפציגר נולד במשפחה יהודית ממוצא גרמני. הוא בנו של אברהם לייפציגר. בגיל עשרים וארבע כבר עבד כמנהל חברה במפעל של קארוי פרידנטל בוורוצלב. על פי הצעתו של לייפציגר, פרידנטל פתח מזקקה בדרך ואצי בבודפשט (1867) והפקיד את הניהול בידי לייפציגר. לייפציגר ייסד בשנת 1879 את מזקקת אובודה ובשמו המלא "מפעל הכהל והסוכר של וילמוש לייפציגר בע"מ" (בהונגרית: Leipziger Vilmos Szesz- és Cukorgyára Rt) וכן חוות פיטום אווזים בעיר אובודה ליד בודה, שהפכה במהרה לאחד ממפעלי התעשייה הגדולים בהונגריה. הוא היה חבר מייסד של "התאחדות הלאומית לתעשיינים" (GYOSZ) וה"בנק החיסכון הכללי ההונגרי". אשתו הייתה אאוגניה דויטש (ז'ני).

הרב הראשי יוז'ף הבשי ספד לו בבית הקברות היהודי ברחוב שלגוטאריאני.

ביתו התחתנה עם קארוי נוימן.

== עבודתו ==
* הרצאה על מצב תעשיית האלכוהול (בודפשט, 1890)

== ספרות נוספת ==
* מור גלרי: חלוצי התעשייה ההונגרית. בודפשט, 1889.
* לקסיקון מדעי הונגרי. עורך ראשי. פרנץ נאג'. בודפשט, 1997.
* לקסיקון ביוגרפי הונגרי חדש. 

== לקריאה נוספת ==
* [http://mek.oszk.hu/00300/00355/html/ABC09006/09356.htm לקסיקון ביוגרפי הונגרי]. 1969. 
* יוז'ף סיניאי: חייהם ויצירותיהם של סופרים הונגרים–1914. 
* [https://opac-nevter.pim.hu/record/-/record/PIM63104 נתוניו בקטלוג של המוזיאון הספרותי פטפי]

==קישורים חיצוניים==

== הערות שוליים ==

קטגוריה:אנשי עסקים יהודים הונגרים
קטגוריה:תעשיינים יהודים
קטגוריה:ילידי 1840
קטגוריה:הונגרים שנפטרו ב-1913
בריונים: איך עובדת תרבות ההשתקה של השמאל

בריונים: איך עובדת תרבות ההשתקה של השמאל (באנגלית: Bullies: How the Left's Culture of Fear and Intimidation Silences Americans), הוא ספר עיון פובליציסטי מאת העיתונאי האמריקאי בן שפירו. המהדורה העברית יצאה לאור בהוצאת סלע מאיר, בצירוף הקדמה מאת אראל סג"ל.

הספר מתייחס לחברה האמריקאית בתקופת הקדנציה הראשונה של נשיא ארצות הברית ה-44 ברק אובמה. הוא יצא לאור בארצות הברית בדצמבר 2012. בישראל יצא לאור ב-2019.

==מבנה הספר==
הספר מורכב משבעה פרקים, המתארים את תפיסת המחבר:
# בריונים ממוסדים - איך השמאל הפוליטי (לפי דבריו) השתלט על כל מוקדי הכוח הממסדיים, ביניהם: איגודי העובדים, העיתונאות, הוליווד, האוניברסיטאות, ובתי המשפט.
# בריונים אנטי-פטריוטים - איך השמאל הפוליטי מקריב את מדינתו.
# בריוני גזע - איך ברק אובמה מנצל את היותו אפרו-אמריקאי.
# בריוניות מעמדית - איך השמאל הפוליטי מגדיל את הפער בין המעמדות העשירים לבין המעמדות העניים.
# בריוני מין - איך השמאל הפוליטי מתנהג בצורה גזענית נגד נשים (שוביניסטית).
# בריונים ירוקים - איך השמאל הפוליטי מרמה את האזרחים בטענה של "זיהום".
# בריונים חילונים - איך השמאל הפוליטי גורם לכפייה חילונית.
הספר נחתם בסוף דבר - סיכום ומבט לעתיד.

==תוכן הספר==
הספר עוסק בשאלות:
* כיצד השמאל הקיצוני מסמן סממנים ימניים במוקדי הכוח ומשמיד אותם?
* מהן הטקטיקות בהן עושים שימוש הפרוגרסיבים בוויכוח עם השמרנים?
* איך ימנים ידעו שפעלו נכון בזירה הציבורית?
* איך התנהלותו של ברק אובמה תואמת את התזה המרכזית בספר?

בספר טוען שפירו שהשמאל הפך לבריון אלים שמטרתו להשתיק את מי שלא חושבים כמוהו, לעצב את דעת הציבור, לשלוט בשיח הפוליטי ולהפוך את המושג ימני למילה נרדפת לשוביניסטי, גזעני, הומופובי, פריבילגי ובלתי כשיר מוסרית.

==קישורים חיצוניים==
* [https://www.simonandschuster.com/books/Bullies/Ben-Shapiro/9781476710006 הספר], באתר המו"ל, סיימון אנד שוסטר 
* [https://www.amazon.com/Bullies-Culture-Intimidation-Silences-Americans/dp/1476710007 הספר], באתר אמזון 
* [https://sellameir.com/products/shapirol הספר] באתר הוצאת סלע מאיר.
* 
* 

== הערות שוליים ==

קטגוריה:ספרי עיון אמריקאיים
קטגוריה:ספרי 2012
קטגוריה:ספרות פוליטית אמריקאית
קטגוריה:ספרי הוצאת סלע מאיר
קטגוריה:ספרי הוצאת סיימון אנד שוסטר
גייב לוין

גייב לואיס לוין (באנגלית: Gabe Louis Levin; נולד ב-2 באוגוסט 1994) הוא כדורסלן אמריקאי-ישראלי, המשחק בעמדת הפאוור פורוורד והסנטר בבני הרצליה.

==קריירת תיכונים ומכללות==
לוין נולד בשיקגו שבאילינוי למשפחה יהודית. הוריו הם מרי ג'ו והלל לוין, ויש לו שני אחים ושתי אחיות. אחיו אהרון שיחק כדורסל במכללת גרינל, וכיום הוא עוזר מאמן בקבוצת הכדורסל של בית הספר. גובהו 2.03 ס"מ ומשקלו 104 ק"ג.

לוין למד בבית הספר התיכון באוק פארק ובריבר פורסט, וקלע בממוצע כמעט 20 נקודות ו-10 ריבאונדים למשחק בשנתו האחרונה. הוא נבחר לחמישייה הרביעית בכל מדינות האיגוד של אילינוי, ונבחר לחמישייה הראשונה בשיקגו על פי ESPN.

לאחר מכן למד לוין שנה בבית הספר התיכון סנט תומאס מור. הוא נבחר לחמישייה הראשונה של מכון ניו אינגלנד.

לוין שיחק באוניברסיטת לויולה מרימאונט, שם במקביל עשה תואר בפסיכולוגיה. בעונתו בנבחרת המכללה, רשם ממוצעים של 11.1 נקודות ו-7.2 ריבאונדים למשחק, והיה חמישי בליגה לחסימות עם 1.2 למשחק. בשנת 2014 הוא נבחר לחמשייה הראשונה של האזור. בעקבות חוקי הליגה לא שיחק לוין בעונת .

בשנת 2015, עבר לוין לאוניברסיטת לויולה מרימאונט. בעונת , הוא העמיד ממוצעים של 9.5 נקודות ו-5.9 ריבאונדים למשחק, עם 2.2 ריבאונדים התקפיים (שני בליגה), קלע ב-50.2 אחוזים מהשדה (שישי בליגה) והוסיף 0.8 חסימות למשחק (שביעי בליגה). בעונת , הוא העמיד ממוצעים של 12.2 נקודות ו-6.2 ריבאונדים למשחק, עד שנפצע בברך וסיים את העונה. בעונת , הוא העמיד ממוצעים של 18.5 נקודות (שלישי בכל המחוז) ו-7.3 ריבאונדים למשחק. בנוסף קלע ב-45.5 אחוזים מהשדה, וסיים רביעי בליגה בריבאונדים עם 7.2 למשחק. ב-3 בפברואר 2018, קלע לוין 45 נקודות והשווה שיא בן 47 שנים של המכללה בשיא נקודות למשחק. בתום העונה נבחר לחמישייה הראשונה של המחוז.

==קריירה מקצועית==
ב-4 ביולי 2018, לאחר שלא נבחר בדראפט ה-NBA, חתם לוין בבני הרצליה מהליגה הישראלית.

== קישורים חיצוניים ==

==הערות שוליים==

קטגוריה:כדורסלנים ישראלים
קטגוריה:כדורסלנים אמריקאים
קטגוריה:כדורסלני אוניברסיטת המדינה של קליפורניה בלונג ביץ'
קטגוריה:בוגרי אוניברסיטת לויולה מרימאונט
קטגוריה:כדורסלני בני הרצליה
קטגוריה:אמריקאים ישראלים
קטגוריה:שיקגו: כדורסלנים
קטגוריה:ישראלים שנולדו ב-1994
מגוריט

מגוריט ישראל בע"מ היא חברה ציבורית הפועלת כקרן השקעות בנדל"ן (באנגלית REIT - Real Estate Investment Trust). החברה כלולה במדד תל אביב SME60 ובמדד תל אביב נדל"ן.
==היסטוריה==
מגוריט ישראל בע"מ הוקמה בשנת 2016, ביוזמת עורכי הדין חיים ויספיש וארז רוזנבוך, כקרן השקעות בנדל"ן הראשונה בישראל הפועלת בשוק הדיור להשכרה ארוכת טווח. זמן קצר לאחר כניסתו לתוקף של תיקון 222 לפקודת מס הכנסה באפריל 2016 המסדיר פעילותן של קרנות להשקעה במקרקעין למגורים. על פי תקנות אלו מס רכישה שמשלמת הקרן היא בשיעור 0.5%, בלבד, הקרן פטורה ממע"מ, וממס חברות, על משקיע פרטי לשלם מס דיבידנד בשיעור 20% בלבד, והקרן מחויבת לחלק באופן קבוע מדי שנה לפחות 90% מרווחיה, שינבעו מדמי השכירות שיניבו הדירות, כדיבידנד.

המודל העסקי של הקרן מבוסס על רכישת מקבצי דיור, הכוללים לפחות 20 יחידות דיור בכל פרויקט, או מקבצי דיור המוצעים למכירה על ידי המדינה במסגרת פרויקט דירה להשכיר. הקרן מחזיקה ומשכירה את הדירות לפרקי זמן ארוכים.

.
במהלך ספטמבר 2016 גייסה הקרן 180 מיליון שקל מארבעה גופים: קופות הגמל של אקסלנס וקרן קיימת לישראל (40 מיליון שקל כל אחת) ושני מוסדות ציבוריים, קופת הפנסיה של חברה קדישא וקופת העיר (100 מיליון שקל ביחד). אחר כך השלימה הנפקה ראשונה לציבור ומניותיה החלו להיסחר בבורסה לניירות ערך בתל אביב. הקרן גייסה כ-12 מיליון שקל בשלב הציבורי של ההנפקה, בנוסף ל-48 מיליון שקל שגייסה שבוע קודם ממשקיעים מוסדיים.

בין 2017 ל-2020 גייסה מגוריט בסך הכל כ-1.2 מיליארד שקל במספר הנפקות של מניות ואיגרות חוב.
==בעלות ==
רוב מניות החברה מוחזקת על ידי משקיעים מוסדיים. ביניהם קופות גמל ותעודות סל בניהולם של: הראל, מנורה מבטחים, אלטשולר שחם, פסגות בית השקעות מגדל שוקי הון ואקסלנס נשואה.

==נכסים בבעלות החברה==
נכון לתחילת 2021, מגוריט מחזיקה בכ-500 דירות ב-13 פרויקטים פעילים ברחבי הארץ ובעוד כ-1100 דירות ב-15 פרויקטים נוספים שנמצאים בשלבי הקמה. בין הנכסים שמחזיקה הקרן:
* 34 דירות במגדלי מידטאון שנרכשו תמורת כ-71.4 מיליון שקל בינואר 2017.
* מגדל בפרויקט מגורים ברמלה הכולל 84 יחידות דיור, אותו רכשה מחברת אלקטרה נדל"ן תמורת כ-121 מיליון שקל, בפברואר 2017.
* 20 דירות במרכז בני ברק שרכשה תמורת 38 מיליון שקל בפברואר 2017.
* בניין מגורים היסטורי בן 7 קומות, הממוקם במרכז ירושלים, ברחוב הלל פינת רחוב קינג ג'ורג', אותו רכשה תמורת כ-75 מיליון שקל באוקטובר 2018.
* בניין בן 30 דירות בהרצליה, המושכר במסגרת פרויקט דיור בר השגה לזכאים של עיריית הרצליה, אותו רכשה תמורת 62 מיליון שקל במרץ 2020.
* 36 דירות ברמת השרון אותן רכשה תמורת כ-98.5 מיליון שקל בנובמבר 2020.
* בניין מגורים באשקלון בו 56 דירות, אותו רכשה מחברת י.ח. דמרי בניה ופיתוח תמורת כ-91 מיליון שקל בדצמבר 2020.

==קישורים חיצוניים==
* 

* 
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:קרנות השקעה בנדל"ן
קטגוריה:ישראל: חברות שהוקמו ב-2016
ברית הנשים הבין-לאומית

ברית הנשים הבין-לאומית (נקרא גם הארגון הבין-לאומי לנשים; בצרפתית: Alliance Internationale des Femmes, AIF, באנגלית: International Alliance of Women, IAW) הוא ארגון חוץ-ממשלתי בינלאומי הפועל לקידום זכויות האישה ברחבי העולם, תוך התמקדות בשוויון מגדרי והעצמת נשים. זהו אחד הארגונים הוותיקים, הגדולים והמשפיעים ביותר בתחום זכויות האישה.

הארגון הוקם בברלין בשנת 1904 תחת השם International Woman Suffrage Alliance (הברית הבינלאומית למען זכות בחירה לנשים) על ידי מנהיגות פמיניסטיות מרחבי העולם, בהן , מיליסנט פוסט, קארי צ'פמן קאט וסוזן ב. אנתוני. מטה הארגון היה בלונדון.

הארגון מייצג כיום למעלה מ-50 ארגוני נשים ברחבי העולם ובהם מאות אלפי חברות. הנהלת הארגון נמצאת בז'נבה.

החל משנת 1926 קשר הארגון קשרים חזקים עם חבר הלאומים. בשנת 1947 היה הארגון בין הראשונים שקיבלו מעמד ייעוץ כללי במועצה הכלכלית-חברתית של האומות המאוחדות, ולאחר מכן מעמד דומה במועצת אירופה. לארגון נציגים בגופים בינלאומיים רבים נוספים, בהם ארגון המזון והחקלאות, הליגה הערבית ומועצת שיתוף הפעולה של מדינות המפרץ.

==היסטוריה==
צלחת מעוטרת בסמל "הברית הבינלאומית למען זכות בחירה לנשים" מכנס הארגון ב[[אמסטרדם ב-1908.]]
לאחר כנס מועצת נשים בינלאומית בשנת 1902 התאכזבו פעילות פמיניסטיות בארצות הברית מכך שהארגון נרתע מלתמוך בזכות בחירה לנשים, והן החליטו להקים ארגון שיקדם מטרה זו. הארגון הוקם בברלין ב-3 ביוני 1904, במהלך הכנס השני של מועצת הנשים בינלאומית. הארגון נקרא בתחילה International Woman Suffrage Alliance (הברית הבינלאומית למען זכות בחירה לנשים) ומקום מושבו היה בלונדון. בין מייסדות הארגון נמנו , מיליסנט פוסט, קארי צ'פמן קאט וסוזן ב. אנתוני.

פעילות הארגון נרתעו מהסגנון התוקפני של אמלין פנקהרסט ואיגוד הנשים החברתי והפוליטי, ובכנס בשנת 1906 סירבו לקבל את האיגוד לשורותיו.

קונגרסים של הארגון התקיימו בקופנהגן (1906), אמסטרדם (1908), לונדון (1909), סטוקהולם (יוני 1911) ובודפשט (1913). לארגון הצטרפו ארגונים לאומיים שנאבקו למען זכות הבחירה לנשים, והוא הוציא לאור כתב-עת חודשי. כנסי הארגון נערכים מעת לעת בערים שונות בעולם. בשנת 2017 נערך הכנס בניקוסיה, קפריסין.

בשנת 1946 שינה הארגון את שמו לברית הנשים הבינלאומית. נשיאת הארגון הייתה קארי צ'פמן קאט, שהייתה גם בין המייסדות של בארצות הברית.

הצבע המסורתי של הארגון, המשמש כסמל לזכויות האישה וזכות הבחירה לנשים, הוא צהוב.

בשנת 1947 היה הארגון בין הראשונים שקיבלו מעמד ייעוץ כללי במועצה הכלכלית-חברתית של האומות המאוחדות, ולאחר מכן מעמד דומה במועצת אירופה. לארגון נציגים בגופים בינלאומיים רבים נוספים, בהם ארגון המזון והחקלאות, הליגה הערבית ומועצת שיתוף הפעולה של מדינות המפרץ.

==הארגון כיום==
הנושא המרכזי בו עוסק הארגון כיום הוא מימוש מלא של האמנה לביעור כל הצורות של אפליה נגד נשים (CEDAW). בכנסים האחרונים של הארגון אומצה הסיסמה "זכויות האישה הן זכויות האדם" והוחלט שהארגון יפעל לקידום נושאים נוספים, בהם צדק וזכויות אדם, קידום הדמוקרטיה והשלום, חיסול האלימות נגד נשים ונערות, שינוי אקלים, קידום , קידום הבריאות בעולם וקידום נשים בכלכלה.

כיום מייצג הארגון יותר מ-50 ארגונים ברחבי העולם, בהם ויצו. הלנה גלזר, יושבת ראש הנהלת ויצו העולמית, היא גם חברת הנהלה בברית הנשים הבינלאומית.

==הערות שוליים==

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:ארגוני נשים
קטגוריה:זכות בחירה לנשים
שווים (עמותה)

שווים היא עמותה ישראלית העוסקת בשיקום תעסוקתי של מתמודדי נפש, אשר נוסדה בשנת 1985. העמותה מסייעת להעסיק כ-900 איש בגילאי 21–75.

בשנת 2019 הועסקו בעמותה כ-72 איש, ותקציבה עמד על כ-22 מיליון שקלים חדשים. משרדי העמותה ממוקמים בחולון. יושבת ראש העמותה היא ברכה לנגה-אנגלרד והמנהל הכללי הוא עמית אליעזר.

עמותת שווים מפעילה כעשרה מרכזי תעסוקה בערים: פתח תקווה, חיפה, נתניה, באר שבע, קריית ביאליק, קריית שמונה, טבריה, קריית גת, חולון וכפר סבא.

== ראו גם ==
* אנוש – העמותה הישראלית לבריאות הנפש

== קישורים חיצוניים ==
* 

* 

== הערות שוליים ==

קטגוריה:נכות: מוסדות בישראל
קטגוריה:ארגונים חברתיים בישראל
קטגוריה:ישראל: עמותות
קטגוריה:ישראל: ארגוני בריאות נפשית
סי. ג'יי. האריס

קלווין דורסי האריס הבן (באנגלית: .Calvin Dorsey Harris Jr; נולד ב-19 בפברואר 1991) הוא כדורסלן אמריקאי, המשחק בעמדת הקלע בהפועל חולון.

==קריירה==
האריס החל את דרכו באוניברסיטת וייק פורסט ושיחק שם במשך ארבע עונות. בשנת 2013, לאחר שלא נבחר בדראפט ה-NBA, החל לשחק האריס בדנוור נאגטס במהלך ליגת הקיץ של ה-NBA.

ביולי 2013, חתם האריס על חוזהו המקצועני הראשון כשחתם לעונה בריזן לודוויגסבורג מהליגה הגרמנית.

ב-10 ביולי 2014, חתם האריס ברטיופארם אולם, אך ב-3 במרץ 2015 הוא שוחרר מהקבוצה וחתם בחתם בואף ריגה מהליגה הלטבית. בתום העונה זכה עימה באליפות.

בעונת , חתם האריס לעונה ברוזה רדום מהליגה הפולנית. בתום העונה זכה עימה בגביע הפולני כשהאריס נבחר לשחקן המצטיין שלו.

ב-21 בינואר 2020, חתם האריס בטורק טלקום מהליגה הטורקית. הוא העמיד בקבוצה ממוצעים של 5.3 נקודות ו-2.5 אסיסטים למשחק.

ב-6 באוגוסט 2020, חתם האריס לעונה בהפועל חולון מהליגה הישראלית.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

ב-18 ליוני 2022 חתם לשתי עונות בהפועל חולון

== תארים ==
; ואף ריגה
* אליפויות (1): 2014/2015

; רוזה רדום
* גביעים (1): 2015/2016

; הפועל חולון
* הליגה הבלקנית (1): 2020/2021
== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת וייק פורסט
קטגוריה:כדורסלני רטיופארם אולם
קטגוריה:כדורסלני פו אורטז
קטגוריה:כדורסלני טורק טלקום
קטגוריה:כדורסלני הפועל חולון
קטגוריה:כדורסלני בורק באסקט
קטגוריה:כדורסלני VEF ריגה
קטגוריה:אמריקאים שנולדו ב-1991
בית לכל ילד

בית לכל ילד היא עמותה ישראלית שנוסדה ב-1975 ומפעילה פנימיות לילדים בסיכון. יושב ראש הוועד המנהל הוא גיא צור. המנהלת הכללית היא יעל שטרן גורדון.

בשנת 2019 הועסקה בעמותה כ-231 איש, ותקציבה היה כ-27 מיליון ש"ח וחצי. משרדי העמותה ממוקמים באזור התעשייה תלפיות שבירושלים. בשנת 2010 עברה העמותה מוזגה עם עמותת "תקומת אריה".

העמותה מפעילה מספר מסגרות, ובהן:
* מרכז שוסטרמן – מרכז חירום לילדים בסיכון הממוקם בירושלים, ונוסד ב-1992.
* שלושה בתי מעבר לילדים בגיל הרך לפני השמתם במסגרת קבועה: "שרמן" (גילאי 2–7), "שרי" (גילאי 1–6) ו"רעים" (גילאי 3–10)
* תוכניות שיקום בקהילה

== קישורים חיצוניים ==
* 

* 

== הערות שוליים ==

קטגוריה:ישראל: עמותות
קטגוריה:ארגוני עזרה בישראל
קטגוריה:ישראל: רווחת הילד
השדולה לשליטה בין-לאומית בסמים הנרקוטיים

השדולה לשליטה בין-לאומית בסמים הנרקוטיים של הסנאט של ארצות הברית (באנגלית: United States Senate Caucus on International Narcotics Control; ידועה גם בשם המקוצר שדולת הסמים הנרקוטיים של הסנאט או בראשי התיבות INCC) היא שדולה קונגרסיאלית הפועלת בסנאט של ארצות הברית, שנוסדה במטרה לפקח ולעודד את הממשלה הפדרלית של ארצות הברית (לצד מיזמים פרטיים) להרחיב את שיתוף הפעולה הבין-לאומי נגד שימוש בסמים וסחר בסמים, ולקדם היענות עולמית לשליטה ובקרה על הסמים באמצעות אמנות בין-לאומיות.

כארגון רשמי של הסנאט האמריקאי, נהנית השדולה ממעמד של ועדה פרלמנטרית קבועה. יש לה הסמכות להנפיק זימונים משפטיים וברשותה לגבות עדויות ולפרסם ספרים, רשומות, מסמכים ודו"חות כראות עיניה. בעבר היא עסקה בשיתוף פעולה בינלאומי, מיגור, סחר, ייעוד, בקרת גבולות, אסטרטגיות סמים, הערכות תוכניות פדרליות ונושאי הלבנת הון. השדולה קיימה דיונים רבים במרוצת השנים, ופרסמה דו"חות אחדים על מדיניות בקרת הסמים של ארצות הברית. האחריות העיקרית של ה-INCC כוללת פיקוח על קיום אמנות והסכמי בקרת סמים בינלאומיים, כמו גם פיקוח על מדיניות ופעילויות למיגור תופעת הסמים של ממשלת ארצות הברית.

השדולה לשליטה בין-לאומית בסמים הנרקוטיים נקראה במקור "מועצת ארצות הברית לבקרה בין-לאומית בסמים הנרקוטיים", כאשר נוסדה ב-16 באוגוסט 1985 מכוח חוק אישור יחסי החוץ לשנה הפיסקלית 1986 ו-1987. הלך מ-13 בנובמבר 1985 קיבלה השדולה את שמה הנוכחי בהווה, לאחר בקשת בית הנבחרים של ארצות הברית.

החקיקה שעיגנה בחוק את הקמת הקבוצה קבעה כי השדולה תהא מורכבת מחברי הסנאט וממומחים מהמגזר הפרטי. באופן ספציפי, הקבוצה אמורה להיות מורכבת מתריסר חברים: שבעה מחברי הסנאט שמונו בידי סגן נשיא ארצות הברית, וחמישה מומחים פרטיים שמונו בידי נשיא ארצות הברית. ארבעה מתוך שבעת הסנאטורים, כולל אחד שהוגדר כיושב ראש, אמורים היו להיבחר מסיעת הרוב לאחר התייעצות עם מנהיג הרוב, ושלושה, כולל החבר שמוגדר כיו"ר-עמית, היו אמורים להיבחר מסיעץ המיעוט, לאחר התייעצות עם מנהיג המיעוט. חמשת חברי הוועדה שנבחרו מהמגזר הפרטי היו אמורים להתמנות על ידי הנשיא לאחר התייעצות עם חברי ועדות הקונגרס הנוגעות בדבר. עם זאת, מינויים של אזרחים פרטיים נגדעו לאחר שנת 1987, בהתאם לתכנון מחדש של השדולה.

== קישורים חיצוניים ==
* 

סמים
קטגוריה:ארצות הברית: סמים
פורנוגרפיה מונפשת

קומיקס למבוגרים בחנות ספרים ב[[אקיהברה, טוקיו, יפן, יולי 2014]]
פורנוגרפיה מונפשת או פורנוגרפיה מצוירת או אנימציה ארוטית היא סוג של פורנוגרפיה באמצעות הצגת דמויות, דרך ציור או הנפשה, במצבים אירוטיים או מיניים. הפורנוגרפיה המונפשת שייכת גם לאנימציה למבוגרים, שלא כולם מפורשים מינית.

מפני שהיסטורית, מרבית הסרטים המצוירים הופקו עבור ילדים ולכל הגילאים, ספגה פורנוגרפיה מצוירת לעיתים ביקורת, בהשוואה לפורנוגרפיה מסוגים אחרים – סרטים או תצלומים ארוטיים חיים. פורנוגרפיה מונפשת נפוצה ביפן, בעיקר בז'אנר הבידור הנטאי.

== היסטוריה ==
אחת הדוגמאות המוקדמות ביותר לפורנוגרפיה מונפשת הוא הסרט "The Virgin with the Hot Pants" , שמציג, בצורה מונפשת, פין עצמאי שרודף אחרי אישה עירומה ומקיים עמה יחסי מין, ואז רצף נוסף של עכבר שחודר מינית לחתול.<ref></ref> דוגמה מוקדמת נוספת הוא סרט האנימציה בשחור-לבן שהופק ב-1928 על ידי שלושה אולפני אנימציה אמריקניים, "Eveready Harton in Buried Treasure" . הסרט, שהופק לכאורה עבור מסיבה פרטית לכבוד וינזור מקיי, מציג אדם עם איבר מין עצמאי וגדול בעל זקפה, ואת הרפתקאותיו השונות עם הדמויות האחרות וחיות המשק.<ref></ref> ב-1932, הקוסאן קימורה פרסם את הפורנוגרפיה המונפשת הראשונה שיוצרה ביפן, . הסרט היה בסגנון אוקיו-אה.<ref>Takuya Hasegawa『いとしのブルーフィルム』Seikyūsha, 1998, 94-96p</ref>

תור הזהב של הפורנוגרפיה גרם, באופן מהותי, לייצור סרטי קולנוע בעל אופי מיני מפורש עם עלילות מפותחות לחלוטין, וגרם להתעניינות מחדש בפורנוגרפיה מונפשת. מאז שנות ה-80 של המאה ה-20, ז'אנר הארוטיקה נהפך לז'אנר הפופולרי ביותר של אנימציה ביפן. חלק מהאנימה היפנית הארוטית מבוסס על מאנגה אירוטית, והיא מופצת לעיתים קרובות כאנימציית וידאו מקורית, ומציגה, בדרך כלל, סצינות מין עם רמיזות מיניות ומפורשות.

בתחילת המאה ה-21, החלו מפיקים ליישם טכנולוגיית אנימציה דיגיטלית על חומר אירוטי.

תוכן מונפש נהפך ליותר ויותר פופולרי בשירותי וידאו פורנוגרפיים, שלעיתים מדווחים על מונחים כמו "אנימה", "הנטאי" ו"קריקטורה", שכולם קשורים, בדרך כלל, לאנימציה, והם נמצאים בין מונחי החיפוש המובילים.<ref></ref><ref></ref><ref></ref><ref></ref><ref></ref> בנובמבר 2020, אנה וואלנס, מ-"The Daily Dot" הדגישה את הפופולריות של "Source Filmmaker porn", כלומר לפורנוגרפיה שמפוקת באמצעות התוכנה, שיוצרי המקור הם "יוצרים מבוגרים".<ref></ref>

== מצב משפטי ==
מעמדם החוקי של פורנוגרפיה מונפשת משתנה ממדינה למדינה. בנוסף למעמד החוקי הרגיל של פורנוגרפיה, בחלק מהפורנוגרפיה המצוירת מתוארות דמויות שעשויות להיות קטינות העוסקות במעשים מיניים. אחת הסיבות העיקריות לכך עשויה להיות בגלל הסרטים המצוירים הרבים המציגים דמויות מרכזיות שאינן מבוגרים. בפורנוגרפיה מונפשת, לא תמיד יש תיאורים של קטינים בתנוחות המיניות עצמן. עם זאת, פורנוגרפיה מונפשת עשויה להישפט תחת חוקי השיפוט הנוגעים לפורנוגרפיית ילדים. תיאורים של דמויות קיימות, שהוצגו בעבר, עשויות להפר את חוק זכויות היוצרים באותה מדינה, ללא קשר למצב ייצוג הדמויות.

== ראו גם ==
* חוק 34
* הנטאי

== קישורים חיצוניים ==

* 
<div class="mw-content-ltr">
* 
</div>

== הערות שוליים ==

*
קטגוריה:סוגות בקולנוע
קטגוריה:פורנוגרפיה
קטגוריה:הנפשה
קטגוריה:קומיקס
Still Bill

Still Bill (מבוטא סְטִּיל בִּיל, בתרגום חופשי: עדיין ביל) הוא אלבום האולפן השני של הזמר-יוצר מוזיקת הנשמה האמריקאי ביל וית'רס, אשר יצא לאור בשנת 1972 על ידי חברת התקליטים סאסקס רקורדס. האלבום הוקלט והופק על ידי ווית'רס, בו הוא הזמר היחיד והנגן העיקרי, לצד להקת הליווי שלו "Charles Wright & the Watts 103rd Street Rhythm Band".

המוזיקה באלבום מתחלקת בין סגנונות הנשמה, פאנק ובלוז, והשירים בו, שנכתבו כולם על ידי וית'רס, עוסקים בחקירה של טבע האדם, כמו גם עוסקים בתחושת הרגש והמין מנקודת מבטו של גבר ממעמד הביניים האמריקאי בשנות השבעים. האלבום כולל כמה משיריו המצליחים ביותר של וית'רס, כולל "Lean on Me" ו-"Use Me". הצלחתו הרבה של האלבום עם יציאתו הביאה מבקרי מוזיקה רבים להכתיר אותו כגולת הכותרת של קריירת המוזיקה של וית'רס, והוא הוגדר לעיתים כקלאסיקת רית'ם אנד בלוז.

== תוכן ==
מילות השירים המופיעים באלבום עוסקות כולן בהגגיו של גבר שחור ממעמד הביניים בהקשר של חיי היומיום, יחסי מין, מערכות יחסים, אהבה והחיים באופן כללי בתוך החברה האמריקאית של שנות השבעים של המאה ה-20. רבים מהשירים עוסקים במחשבותיו של הגבר על בת זוגו, כמו בשיר "Use Me" בו נטען כי היא מנצלת אותו או בשיר "Let Me in Your Life" בו הגבר מנסה לשכנע את מושא אהבתו להיכנס למערכת יחסים עמו.

המוזיקה באלבום נכתבה על ידי וית'רס במהלך שנת 1972 וכוללת מהלכי בלוז ופאנק סטנדרטיים, הבנויים בעיקרם מריפי גיטרה של וית'רס או של בנורס בלאקמון, הגיטריסט המשני באלבום.

== ביקורות ומורשת ==
האלבום התקבל בברכה על ידי המבקרים עם יציאתו. בסקירה של מגזין הרולינג סטון משנת 1972, כתב המבקר וינס אלטי "בסך הכל זהו אלבום קשוח יותר, רגוע יותר ובטוח יותר מהניסיון הראשון של וית'רס. שום דבר לא נשלח ונשכח, הכל עובר בבהירות ובעוצמה בלתי צפויה"<ref></ref>. מגזין המוזיקה בילבורד העריך את האלבום כהצדקה להתלהבות מאחורי אלבומו הראשון של וית'רס, וציין לטובה את המוזיקה בשירים "Lean on Me", "Who is He", "Kissing My Love", ו-"Lonely Town, Lonely Street"<ref></ref>.

מבקר המוזיקה רוברט כריסטגאו ממגזין "קרים" העניק לתקליט ציון B+ תוך ציון העובדה כי "וית'רס יצר את הדמות האמינה ביותר מבין כל זמרי הנשמה החדשים שמתארים גברים מהמעמד הבינוני, לצד הימנעות מהבושות המזדמנות של מרווין גיי, מהמיצוי העודף של דוני האת'וויי, ומהכובד של קרטיס מייפילד. הוא נשמע ישר, חזק ורחום. [עם זאת] אף שהאלבום הזה תופס קצב טוב, בסופו של דבר הוא עדיין מפספס רגש מהותי"<ref></ref>.

האלבום הפיק שני סינגלים, שניהם הפכו ללהיטים גדולים בארצות הברית: "Lean on Me", שהגיע למקום הראשון במצעד הפופ וה-R&B של בילבורד בקיץ 1972; ו-"Use Me", שהגיע למקום השני באותו מצעד בסתיו 1972<ref></ref>. ב-7 בספטמבר 1972, "Still Bill" הוגדר כאלבום זהב על ידי איגוד תעשיית ההקלטות האמריקאי<ref></ref>.

=== מיקומי שיא ===

==קישורים חיצוניים==

== הערות שוליים ==

קטגוריה:אלבומי ביל וית'רס
קטגוריה:אלבומים באנגלית
The Lucky One (שיר של אוקו סוביסטה)

"The Lucky One" הוא שיר שהוקלט על ידי הזמר האסטוני אוקו סוביסטה ויצג את אסטוניה באירוויזיון לשנת 2021 ברוטרדם, הולנד.

== רקע ==
ב-29 בפברואר 2020, סוביסטה זכה בקדם האסטוני לאירוויזיון 2020 עם השיר "What Love Is". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. זמן קצר לאחר ההודעה, רשות השידור האסטונית הודיעה כי היא תבחר את הנציג האסטוני הבא באמצעות הקדם "Eesti Laul". ב-20 בפברואר 2021, סוביסטה צלח את שלב חצי הגמר ועלה לשלב הגמר, שם זכה במקום הראשון.

== באירוויזיון ==
ב-20 במאי 2021, סוביסטה ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-13 עם 58 נקודות.

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2020
קטגוריה:שירי אירוויזיון 2021
קטגוריה:שירי אסטוניה באירוויזיון
קטגוריה:שירים באנגלית
קטגוריה:שירים על מזל